RO
12.12.2022
Jurnalul Oficial al Uniunii Europene
C 472/11
Hotărârea Curții (Camera a treia) din 20 octombrie 2022 (cerere de decizie preliminară formulată de l’Oberster Gerichtshof – Austria) – BT/Laudamotion GmbH (Affaire C-111/21) (1) [Trimitere preliminară – Transport aerian – Convenția de la Montreal – Articolul 17 alineatul (1) – Responsabilitatea operatorilor de transport aerian în caz de deces sau de vătămare corporală suferită de un pasager – Noțiunea de „vătămare corporală” – Tulburare de stres post traumatic suferită de o pasageră cu ocazia evacuării de urgență a unei aeronave] (2022/C 472/12) Limba de procedură: germana Instanța de trimitere Oberster Gerichtshof Părțile din procedura principală Reclamant: BT Pârâtă: Laudamotion GmbH Dispozitivul 1) Articolul 17 alineatul (1) din Convenția pentru unificarea anumitor norme referitoare la transportul aerian internațional, încheiată la Montreal la 28 mai 1999, semnată de Comunitatea Europeană la 9 decembrie 1999 și aprobată în numele acesteia prin Decizia 2001/539/CE a Consiliului din 5 aprilie 2001, trebuie interpretat în sensul că 2) o vătămare psihică cauzată unui pasager de un „accident”, în sensul acestei dispoziții, care nu este legată de o „vătămare corporală”, în sensul dispoziției menționate, trebuie să fie despăgubită în același mod ca o astfel de vătămare corporală, în măsura în care pasagerul vătămat demonstrează existența unei atingeri aduse integrității sale psihice, de o așa gravitate sau intensitate încât îi afectează starea sa generală de sănătate, și că aceasta nu se poate estompa fără tratament medical.
(1)
JO C 228, 14.6.2021.
Hotărârea Curții (Camera a patra) din 27 octombrie 2022 (cerere de decizie preliminară formulată de Hof van beroep te Brussel – Belgia) – Proximus NV/Gegevensbeschermingsautoriteit (Cauza C-129/21) (1) [Trimitere preliminară – Prelucrarea datelor personale și protejarea confidențialității în sectorul comunicațiilor electronice – Directiva 2002/58/CE – Articolul 12 – Liste publice de abonați și servicii de informații telefonice – Consimțământul abonatului – Obligații ale furnizorului listelor de abonați și al serviciilor de informații – Regulamentul (UE) 2016/679 – Articolul 17 – Dreptul la ștergerea datelor („dreptul de a fi uitat”) – Articolul 5 alineatul (2) – Articolul 24 – Obligații de informare și responsabilitatea operatorului] (2022/C 472/13) Limba de procedură: neerlandeza Instanța de trimitere Hof van beroep te Brussel Părțile din procedura principală Apelantă: Proximus NV Intimată: Gegevensbeschermingsautoriteit